Държавен вестник, бр. 24, 2021 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  24
7.5.4 
Закрепване на термодвойки 
7.5.4.1 Стомана - Изолационната подложка с термодвойката трябва да бъде свързана с 
почистената повърхност на стоманата, като се използва „керамичен цимент на водна 
основа“, произведен чрез интегриране на компонентите, така че да образува 
високотемпературоустойчиво лепило. Лепилото трябва да бъде с такава консистенция, 
че да не е необходима механична помощ за целите на задържането по време на процеса 
на сушене, но когато има затруднения при свързването, може да се използва задържане 
със залепваща лента, при условие че лентата е отстранена достатъчно дълго преди 
изпитанието, за да се позволи пълното изсушаване на лепилото. Необходимо е 
внимание при свалянето на лентата, за да се гарантира, че изолационната подложка не е 
повредена. Ако подложката на термодвойката е повредена при отстраняването на 
лентата, термодвойката се подменя. 
7.5.4.2 Минерална вата - термодвойките с монтирани изолационни подложки се 
разполагат по такъв начин, че ако има мрежа от повърхностен проводник, тя може да 
подпомогне задържането, и във всички случаи свързването към влакнестата повърхност 
се извършва с помощта на „контактно лепило“. Естеството на лепилото изисква време за 
сушене, преди да се съберат повърхността за чифтосване, като по този начин се 
премахва необходимостта от външен натиск. 
7.5.4.3 Когато не е възможно залепване, се използват щифтове, винтове или щипки, 
които са в контакт само с онези части на подложката, които не са над (медния) диск. 
(Пример: U - образни щипки приблизително 30 x 15 x 30 x 0,5 mm, които са в контакт само 
с крайните ъгли на подложката. Топлинният трансфер към медния диск е незначителен.) 
7.5.4.4 Спрей от минерални влакна - не трябва да се монтират термодвойки, докато 
изолацията не достигне стабилно състояние на влажно ст. Във всички случаи се 
използва техниката на свързване на стоманата и когато има мрежа от повърхностен 
проводник, термодвойките се закрепват към изолацията по такъв начин, че мрежата от 
проводници спомага за задържането. 
7.5.4.5 Спрей тип вермикулит/цимент - използва се техниката, определена за мокро 
влакнесто пръскане. 
7.5.4.6 Панели с влакнест или минерален инертен състав - използва се техниката на 
свързване на стоманата. 
7.5.4.7 Във всички случаи на залепващо свързване лепилото се нанася на тънък слой, 
който е достатъчен, за да създаде подходяща връзка, и има достатъчен интервал от 
време между свързването на термодвойките и изпитанието за постигане на стабилни 
условия на влага в случая на керамичното лепило и изпаряването на разтворителя в 
случая на „контактното лепило“. 
7.5.4.8 За преградитe от класове A и В изолационните характеристики на конструкцията 
се определят от тази част от конструкцията, която е произведена само от незапалими 
материали. Въпреки това, ако даден материал или панел се произвежда само с 
насложена върху него апретура или ако Администрацията прецени, че добавянето на 
насложена върху него апретура може да навреди на експлоатационните показатели на 
преградата, Администрацията може да разреши или да изиска то да бъде включено по 
време на изпитанието. В тези случаи насложеното отгоре покритие се отстранява локално 
върху площ, колкото е възможно по-малка, за да се позволи закрепването на термодвойките към 
незапалимата част, например палуба, снабдена с насложена незапалима изолация (плаващ под), 
трябва да има всякаква горяща горна повърхност, отстранена локално към термодвойките, за да 
могат да бъдат закрепени към изолационния материал.